[{"text_idx": "#000000", "text": "Altteknikaj aparatoj en Mondpokala Futbal-Konkurso (II)"}, {"text_idx": "#000001", "text": "En la c\u0302i-jara futbal-konkurso la Internacia Federacio de Futbalaj Asocioj ankau\u0306 decidis apliki falk-okulan sistemon de golejlinia tekniko por pli justa jug\u0302ado."}, {"text_idx": "#000002", "text": "La falk-okula sistemo estas, ke c\u0302e c\u0302iu golejo estas instalitaj sep monitoroj kun 14 rapidaj fotiloj, kiuj transsendas dig\u0302itajn fotojn. Post daten-analizo la rezulto estas sendita al speciala brakhorlog\u0302o de arbitraciisto. Kiam la pilko estas transpasinta la golejlinion, la brakhorlog\u0302o rivelas la vorton \"golo\". Per tio la arbitraciisto povas eviti misjug\u0302on."}, {"text_idx": "#000003", "text": "6. Superaltdifina transmisio de la televida signalo"}, {"text_idx": "#000004", "text": "4K-superaltdifina transmisio de la televida signalo ne estas fremda al ni retumantoj, kaj ni jam alkutimig\u0302is al 4K-superaltdifinaj televidiloj, fotiloj kaj pos\u0302telefonoj. Tamen 4K-superaltdifina televid-elsendo ankorau\u0306 ne estas ofta. Dum la Brazila Mondpokalo la firmao Sony provas 4K-elsendo de tri matc\u0302oj kun du specoj de bilddifino, 3840\u00d72160 bildopunktoj kaj 4096\u00d72160 bildopunktoj. Unu el la tri matc\u0302oj estas la finalo. Antau\u0306 tio en la jaro 2013 Sony jam provis la teknikon dum la Konfederacia Pokalo de la Internacia Federacio de Futbalaj Asocioj."}, {"text_idx": "#000005", "text": "Krom la du gigantoj Adidas kaj Nike, ankau\u0306 la germana firmao Puma alig\u0302is al la futbal-konkurso. G\u0302i sponsoris nau\u0306 teamojn per uniformoj, inkluzive de la itala teamo, kiu frenezigas sennombrajn faninojn."}, {"text_idx": "#000006", "text": "La uniformo de la itala teamo havas la tradician stilon striktan kaj seksallogan, kaj c\u0302i-foje al g\u0302i estis aldonita la funkcio de masag\u0302o. La firmao Puma diris, ke masag\u0302-tolo sur la c\u0302emizo estis desegnita por maksimume levi muskolo-forton kaj mildigi la strec\u0302econ. C\u0302u g\u0302i vere utilas, oni devas demandi al Mario Balotelli Barwuah."}, {"text_idx": "#000008", "text": "La uniformo de la brazila teamo estas rezulto de grava novigo de materialoj, c\u0302ar por la c\u0302emizoj, s\u0302ortoj kaj s\u0302trumpetoj oni uzis poliesteron ekstraktitan el reciklitaj plasto-boteloj -- 18 boteloj por c\u0302iu kompleto da vestoj."}, {"text_idx": "#000009", "text": "Krome, Nike aldonis ankau\u0306 la teknikon de temperatura reguligo en la vestofaradon, tial je 56% pliig\u0302is la aerofluo de la vesto. 94% de la materialoj estas poliestero, kaj nur 6% estas kotono. Pro tio la vesto estas komforta kaj povas reguligi varmecon."}, {"text_idx": "#000010", "text": "Juliano Pinto, 28-jara brazila handikapulo en ekzoskeleto-mas\u0302ina vesto, piedbate inau\u0306guris la konkurson. La speciala vesto, esplorita de 156 sciencistoj el la tuta mondo, povas apogi kaj kurbigi lian femuron per motormetalo. Elektrodo enplantita en la cerbon povas sondi elektrajn signalojn de la cerbo kaj sendrate transmisii ilin al komputilo instalita c\u0302e li, kaj fine ili estas konvertitaj en konkretajn agojn."}]